Diari Oficial de la Generalitat Valenciana


Sumari del DOGV 8251, del 09-03-2018 (2018/2499)

RESOLUCIÓ de 5 de març de 2018, de la Vicepresidència i Conselleria d'Igualtat i Polítiques Inclusives, per la qual es dóna publicitat dels crèdits que han de finançar les ajudes convocades per mitjà de la Resolució de 29 de desembre de 2017, de la Conselleria d'Igualtat i Polítiques Inclusives, de subvencions dirigides a centres de dia, programes de prevenció, protecció i inserció de xiquets, xiquetes i adolescents en situació de risc o amb mesures jurídiques de protecció, i programes d'emancipació i autonomia personal de joves extutelats que hagen arribat a la majoria d'edat, per a l'exercici 2018 (línies S1327, S4976 i S6585).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8251

Data del DOGV
:   09-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2499


Data del document
:   05-03-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 5 de març de 2018, de la Vicepresidència i Conselleria d'Igualtat i Polítiques Inclusives, per la qual es dóna publicitat dels crèdits que han de finançar les ajudes convocades per mitjà de la Resolució de 29 de desembre de 2017, de la Conselleria d'Igualtat i Polítiques Inclusives, de subvencions dirigides a centres de dia, programes de prevenció, protecció i inserció de xiquets, xiquetes i adolescents en situació de risc o amb mesures jurídiques de protecció, i programes d'emancipació i autonomia personal de joves extutelats que hagen arribat a la majoria d'edat, per a l'exercici 2018 (línies S1327, S4976 i S6585). [2018/2499]  
La Resolució de 29 de desembre de 2017 (DOGV 8216, 19.01.2018), de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a centres de dia, programes de prevenció, protecció i inserció de xiquets, xiquetes i adolescents en situació de risc o amb mesures jurídiques de protecció, i programes d'emancipació i autonomia personal de joves extutelats que hagen arribat a la majoria d'edat, per a l'exercici 2018, va ser tramitada d'acord amb l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i el finançament de les esmentades ajudes a l'aprovació dels crèdits corresponents.  
  
Després de la publicació de la Llei 22/2017, de 29 de desembre, de pressupostos de la Generalitat per a l'exercici 2018 (DOGV 8202, 30.12.2017), la dotació econòmica de dues de les tres línies convocades per l'esmentada Resolució de 29 de desembre de 2017 s'ha modificat. S'han incrementat els crèdits de la línia S4976, per esmena pressupostària número 170, i de la línia S6585 per esmena d'aproximació número 15 a les esmenes 250 i 364.  
En aplicació del que estableix l'apartat tercer, punt 2, de l'esmentada resolució, i de conformitat amb el que es preceptua en l'article 160 de la Llei 1/2015, de 6 de febrer, de la Generalitat Valenciana, d'hisenda, del sector públic instrumental i de subvencions, es procedeix a donar publicitat dels crèdits de les línies de subvenció destinats al finançament de les ajudes regulades i convocades per mitjà de l'esmentada resolució.  
  
En virtut del que s'ha exposat i fent ús de les facultats que em confereix l'article 160 de la Llei 1/2015, de 6 de febrer, de la Generalitat Valenciana, d'hisenda, del sector públic instrumental i de subvencions (DOGV 7464, 12.02.2015), i el Decret 5/2017, de 20 de gener, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives (DOGV 7967, 27.01.2017), resolc:  
  
Primer  
Donar publicitat als crèdits pressupostaris corresponents a les línies de subvenció que s'indiquen a continuació, destinats a finançar les ajudes regulades per l'Ordre 8/2016, de 8 d'abril (DOGV 7760, 14.04.2016), i convocades per la Resolució de 29 de desembre de 2017 (DOGV 8216, 19.01.2018), de la Vicepresidència i Conselleria d'Igualtat i Polítiques Inclusives, dirigides a centres de dia, programes de prevenció, protecció i inserció de menors en situació de risc o amb mesures jurídiques de protecció, i programes d'emancipació i autonomia personal de joves extutelats que hagen arribat a la majoria d'edat, per a l'any 2018, a càrrec del programa pressupostari 313.30, Infància i adolescència:  
  
Denominació: Centres de dia infància i adolescència  
Línia de subvenció: S1327  
Consignació pressupostària: 4.800.000,00 -  
Procedència i quantia dels fons: propis  
  
Denominació: Programes de prevenció i protecció de la infància i l'adolescència  
Línia de subvenció: S4976  
Consignació pressupostària inicial: 204.640,00 -  
Consignació pressupostària actual: increment de 150.000,00 ?. El crèdit inicial de 204.60,00 - passa a ser de 354.640,00 -  
Procedència i quantia dels fons: propis  
  
Denominació: Programes d'emancipació i autonomia personal de joves extutelats que hagen arribat a la majoria d'edat  
Línia de subvenció: S6585  
Consignació pressupostària inicial: 470.000,00 -  
Consignació pressupostària actual: increment de 200.000,00 ?. El crèdit inicial de 470.000,00 - passa a ser de 670.000,00 -  
Procedència i quantia dels fons: propis  
  
Segon  
El règim de lliurament serà l'establit en l'article 44.1.d, 1r i 2n, de la Llei 22/2017, de 29 de desembre, de pressupostos de la Generalitat per a l'any 2018, que és el següent:  
«Subvencions destinades als serveis socials especialitzats: quan vagen dirigides al manteniment dels centres, sempre que es tracte d'entitats públiques, cooperatives o entitats sense fins de lucre, podrà alliberar-se immediatament una vegada concedides, fins al 65 % del seu import, el 35 % restant s'alliberarà després de l'aportació i comprovació de la documentació justificativa de l'efectiva i correcta aplicació, almenys, del 75 % de l'import inicialment anticipat.»  
«Ajudes destinades als serveis socials especialitzats: quan vagen dirigides al finançament de programes d'actuació i activitats de serveis socials especialitzats, inclosos els programes relatius a l'execució de mesures judicials i els programes de promoció dels drets de la infància i participació infantil, podrà alliberar-se immediatament, una vegada concedides, fins al 65 % del seu import, el 35 % restant s'alliberarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.»  
  
  
Tercer  
Els crèdits publicats tenen el caràcter de màxims, i no podran concedir-se subvencions una vegada esgotats, circumstància aquesta que haurà de publicar-se en el Diari Oficial de la Generalitat Valenciana.  
  
D'altra banda, si com a conseqüència de transferències pressupostàries es veren modificats aquests crèdits, la seua modificació haurà de ser publicada mitjançant una resolució en el Diari Oficial de la Generalitat Valenciana.  
  
València, 5 de març de 2018.- La vicepresidenta del Consell i consellera d'Igualtat Polítiques Inclusives: Mónica Oltra Jarque.